انا فيه حاجة شاغلة بالي جدا ونفسي افهمها، هو يمكن بنسبة كبيرة يكون تفكيري غلط بس حضرتك صححهولي لو أمكن يعني .. انا دايما بحس ان ربنا ظلمني لما خلقني بالعاهة اللي انا فيها اللي مخلياني دايما في تردد بين اللي انا عايزه و بين اللي الدين عايزه ، و مش فاهم فكرة الابتلاء ، و دايما بقول اشمعنى انا !
صدقني لو قلتلك كل واحد ماشي يقول اشمعنى أنا، بس كل واحد ماشي باختبار على قده، أو زي ما بحب اقول: كل واحد ماشي بكاسه مليان. مقابلتش حد معندوش مشكلة تاعباه وسايل همها، صحيح قابلت ناس مشاكلها أشد من مشاكلي أنا شخصياً لكن كانت قدراتهم أعلى :) ومقابلتش حد (يعقل) معندوش سؤاله الوجودي اللي بيسعى لإجابته.! فاشمعنى أنا دي شكوى يونيڤيرسال :/ ومش بتعمل حاجة غير إنك بتبص في حتة صغيرة من ورقة اللي جمبك لحد ما ساعة الامتحان ترن ولا جاوبت ورقتك ولا عرفت سؤال صاحبك بالكامل.